XMLite: simple XML parser. - CodeProject 12,698,292 members (23,077 online)
556.6K views14.5K downloads132 bookmarked
Last Visit: 31-Dec-99 19:00 Last Update: 21-Jan-17 11:45Refresh1234 Next » eFinancialCareers jobs: Mitarbeiter Rechnungslegung / Meldewesen (m/w). in Stadtsparkasse Wunstorf, Wunstorf, Niedersachsen, Germany Die belangrikheid van buitelandse beleggings in jou portefeulje | Netwerk24
Die belangrikheid van buitelandse beleggings in jou portefeulje
Deur Adri Hörstmann 27 Julie 2018 06:00
Beleggers se finansiële portefeulje is die afgelope jaar aan die onstuimigheid van die Suid-Afrikaanse politiek en wisselvalligheid van internasionale markte blootgestel.
Beleggers krap kop oor hoe om hul portefeulje te beskerm teen faktore soos die verswakking van die rand, grond-onteiening sonder vergoeding, stygende petrolpryse, die handelsoorlog tussen Amerika en China oor invoertariewe en die uitwerking daarvan op die ekonomie.
Die Suid-Afrikaanse ekonomie maak minder as 1% van die globale ekonomie uit. So 99% van die geleenthede vir groei en opbrengste is in die buiteland. As jy die markkapitalisasie van al die aandele op die JSE saamvoeg, kry jy kwalik meer as die markkapitalisasie van ’n enkele oorsese aandeel, byvoor­beeld Apple. As jy dus ’n strategie volg wat jou slegs aan Suid-Afrikaanse bates blootstel, sal jy die geleenthede wat die res van die wêreld se aandele bied, mis­loop.
Om ’n deel van jou finansiële portfolio in die buiteland te belê, is sinvol, want dit help om jou beleggings­risiko te diversifiseer. Die verspreiding van jou belegging oor verskeie lande, bateklasse, sektore en geldeenhede is ekstra beskerming vir jou algehele beleggingsportefeulje.
Al ry internasionale markte ook soms wipplank as gevolg van politieke reto­riek en rentekoersstygings, maak inter­nasionale beleggings steeds sin uit ’n diversifiseringsperspektief.
Beleggers trek voordeel uit inter­nasionale markprestasie, en blootstel­ling aan ander lande se geldeenhede deur hul buitelandse beleggings.
Enige natuurlike persoon wat ’n Suid-Afrikaanse burger is, mag jaarliks
R1 miljoen rand oorsee belê sonder ’n belastingsertifikaat sowel as R10 miljoen per jaar met ’n belastinguitklaring­sertifikaat en toestemming van die Reserwebank. ’n Man en vrou kan dus gesamentlik R20 miljoen per jaar oorsee belê. Regspersone kan gebruik maak van ’n bate-uitruiltransaksie sonder om ’n belastinguitklaringsertifikaat te bekom.
Een opsie om oorsee te belê, is deur plaaslike effektetrusts te koop wat dan weer belê in oorsese effektetrusts. Hierdie effektetrusts staan bekend as die sogenaamde feeder-fondse.
Jy belê in rand in hierdie aandeel-effektetrusts waarna maatskappye jou rande oorsee neem en dit in oorsese effektetrusts en geldeenhede belê.
’n Tweede opsie is om jou geld direk landuit te neem en direk in oorsese effektetrusts of aandele te belê.
Dit is altyd raadsaam om jou finansiële adviseur te kontak indien jy navrae het oor hoe om geld in die buiteland te belê.
Adri Hörstmann is ’n gesertifiseerde finansiële beplanner in diens van PSG Konsult.